Espai Dona llança els seus Cursos per la Igualtat 2017/2018
2025-07-24

El Servei d’Atenció Integral a la Dona de Burjassot, Espai Dona, dependent de la regidoria d’Igualtat que dirigeix Lluna Àrias, ha llançat els seus Cursos per la Igualtat de cara a la nova temporada 2017/2018, amb tres propostes que cada any aconsegueixen tenir més públic.

El curs de Teatre Terapèutic “Disfruta expressant-te” és gratuït i tindrà lloc els dimecres, de 18 a 20 h, en el Centre Socioeducatiu Díaz Pintado. Les inscripcions poden realitzar-se, del 5 al 20 de setembre, de 9 a 15 h, en la seu d’Espai Dona (c/Colom, 40). Per la seua banda, el curs de Dansa del Ventre s’impartirà els divendres, de 19:30 a 21 h en el Centre Social Isaac Peral, lloc on han de fer-se les inscripcions, del 5 al 28 de setembre, en horari de 18 a 20 h. La inscripció en aquest curs té un preu de 6 euros i un cost per mensualitat de 10 euros. Finalment, el curs de Txi-kung terapèutic també tindrà lloc en el Centre Social Isaac Peral. Existeix l’opció d’apuntar-se dos dies a la setmana, dimarts i dijous, de 10:15 a 11:15 h, amb un preu de 15 euros al mes i també l’opció d’apuntar-se un sol dia a la setmana, els divendres de 18 a 19 h, amb un preu mensual de 10 euros, a més de la inscripció inicial que, per a ambdues modalitats, és de 6 euros. Les inscripcions per aquest últim curs, també han de realitzar-se del 5 al 28 de setembre, de 18h a 20h, en el Centre Social Isaac Peral.

Els tres Cursos per la Igualtat, impartits des d’Espai Dona, començaran a l’octubre i s’estendran fins al mes de juny. Més informació en el telèfon 96 390 67 18.